

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

GRAD KOPRIVNICA

OSNOVNA ŠKOLA „ĐURO ESTER“ KOPRIVNICA

Adresa: Trg slobode 5

Telefon: 048/622-433

e-mail: ured@os-gjuro-ester-koprivnica-skole.hr

**PROTOKOL OŠ „ĐURO ESTER“**

**ZA SPRJEČAVANJE I SUZBIJANJE EPIDEMIJE COVID-19**

**PREMA UPUTAMA HRVATSKOG ZAVODA ZA JAVNO ZDRAVSTVO**

**I MINISTARSTVA ZNANOSTI I OBRAZOVANJA**

**-sažetak-**

**Dolazak u školu**

* U školu učenici dolaze i odlaze sami, osim učenika prvog razreda koji dolaze u pratnji jednog roditelja.
* Učenici dolaze autobusom uz nošenje maski za lice tijekom vožnje.
* Preporuka je da što više učenika dolazi u školu pješice te u tom slučaju putem ne moraju nositi maske za lice.

**Ulazak u školu**

* Kada dovode djecu prvog razreda, roditelji ne ulaze u ustanovu.
* Ispred ulaza u ustanovu, kod ulaska i izlaska iz ustanove, te u ustanovi, svim se osobama savjetuje da **drže međusobni razmak (1,5 m).**
* **Prvi i drugi razredi** ulaze na glavni ulaz razredne nastave, a **treći i četvrti** **razredi** ulaze na ulaz s igrališta.
* **Peti i šesti razredi** ulaze na glavni ulaz predmetne nastave, a **sedmi i osmi razredi** ulaze na ulaz s igrališta pored svlačione TZK.
* Učenici svakog razrednog odjela čekaju u svom redu ispred ulaza u školu. U školu jedan po jedan razred pušta razredna učiteljica, a u predmetnoj nastavi svaki razred pušta predmetni učitelj koji ima prvi nastavni sat.
* Razrednik će odrediti u kojem dijelu dvorišta i igrališta njegov razred čeka ulazak u školu.
* Pri ulasku u školu radi se **dezinfekcija ruku učenika i učitelja te dezinfekcija obuće.**
* Učenici (osim učenika razredne nastave) i učitelji te drugi djelatnici škole u školu **ulaze s** **maskom na licu.**
* Prije dolaska u školu, učenici mjere temperaturu i zapisuju je u posebnu bilježnicu. Kod ulaska u školu učenici predmetne nastave pokazuju bilježnicu s upisanom temperaturom predmetnom učitelju koji ih uvodi u školu.
* Učenicima razredne nastave temperaturu mjere roditelji i upisuju u zasebnu bilježnicu koju djeca pokazuju učiteljici na prvom satu nastave.
* Učenik i djelatnik škole koji ima određenog dana temperaturu višu od 37,2°C ne dolazi u školu. Izostanak se javlja ravnateljici.
* Učenik ulazi tako da odlazi do garderobe, obuva papuče, skida jaknu te **pere ruke sapunom i vodom po ulasku u učionicu.**

Higijena ruku

Obavezno je redovito pranje ruku tekućom vodom i sapunom. Ruke se peru po ulasku u svoju učionicu, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo. Za pranje ruku treba koristiti tekuću vodu i sapun. Nakon pranja ruku sapunom i vodom, ruke treba osušiti papirnatim ručnikom za jednokratnu upotrebu koji se nakon korištenja baca u koš za otpad s poklopcem.

**Organizacija rada u školi**

• Koliko je moguće neophodno je smanjiti fizički kontakt (bliski kontakt) djece iz jedne razrednog odjela s drugim učenicima, roditeljima/starateljima druge djece i drugim djelatnicima škole.

 • Učitelj provodi s djecom što je više moguće vremena **na otvorenom te povremeno održava i nastavni sat na školskom igralištu** prema rasporedu u zbornici.

• Učionica svaki dan treba biti prozračena i osunčana.

 • **Prehrana** je organizirana u blagovaonici - preporučuje se da razmak između djece treba biti najveći moguć s obzirom na broj djece i veličinu blagovaonice; u blagovaonicu odlaze po dva razreda prema rasporedu u određeno vrijeme zajedno s predmetnim učiteljem.

• Prolazak kroz zajedničke prostorije treba skratiti na minimum; prolaz se organizira tako da u vremenu prolaska djece i učitelja iz jednog razrednog odjela tim prostorijama ne prolaze druge osobe, uz poticanje učenika da u prolazu ne dotiču površine ili predmete.

* **Nastavni sat** traje 40 minuta, između svake smjene dezinficiraju se učionice.
* Svaki razredni odjel predmetne nastave boravi cijeli dan **u svojoj učionici**, što znači da nema kabinetske nastave.

|  |  |  |
| --- | --- | --- |
| RAZRED | RAZREDNIK | UČIONICA |
| **5.a** | Mirna Kovačić | GEOGRAFIJE |
| **5.b** | Darko Markić | LIKOVNE KULTURE |
| **5.c** | Vesna Hižman Perošić | ENGLESKOG JEZIKA |
| **5.d** | Ana-Marija Gončar | BIOLOGIJE I KEMIJE |
| **6.a** | Sanja Kapusta | HRVATSKI 1 |
| **6.b** | Ivan Piskač | MATEMATIKA 2 |
| **6.c** | Maja Jerčinović | MATEMATIKA 1 |
| **6.d** | Marija Medved | HRVATSKI 2 |
| **7.a** | Sanja Antolić | HRVATSKI 2 |
| **7.b** | Rajna Franjo | MATEMATIKA 1 |
| **7.c** | Martina Trešćec Godek | HRVATSKI 1 |
| **7.d** | Snježana Mihočka | MATEMATIKA 2 |
| **8.a** | Jasminka Fanuko-Polančec | ENGLESKI JEZIK |
| **8.b** | Miroslav Kanisek | BIOLOGIJA I KEMIJA |
| **8.c** | Saša Špoljarić | GEOGRAFIJA |
| **8.d** | Matija Rušak | LIKOVNA KULTURA |

 • **Korištenje toaleta**. Učenik mora pričekati izvan toaleta da drugo dijete izađe; na ulazak u redu čekaju ispred toaleta, također obavezno je redovito pranje ruku tekućom vodom i sapunom te brisanje ruku nakon korištenja toaleta. Na vratima toaleta nalazi se oznaka za učenike kojeg razreda je toalet namijenjen.

* **Školska knjižnica**. Posjet knjižnici dogovara se s učiteljicom razredne nastave i učiteljicama hrvatskoga jezika. Učenici dolaze posuditi knjigu za lektiru (i/ili drugu knjigu) pod satom hrvatskoga jezika u terminu koji učiteljica odredi, uz prethodnu najavu knjižničarki. U knjižnici može istovremeno biti najviše šest učenika iz istog razreda. Učenici se ne zadržavaju u prostoru knjižnice. Nakon posudbe ili povrata knjige učenici odmah odlaze u svoju učionicu.
* Škola je tijekom rada zaključana. Ulazna vrata otvaraju se na poziv telefonom ili zvonom tijekom radnog vremena i dežurstva. Vrata otvara dežurni djelatnik.
* **Bolesna djeca.** Roditelji/skrbnici dužni su izmjeriti tjelesnu temperaturu djetetu svaki dan prije dolaska u ustanovu, te u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta. Djeca sa znakovima drugih zaraznih bolesti također ne dolaze u ustanovu.
* Ako djeca razviju simptome COVID-19 tijekom boravka u ustanovi, učitelji odmah obavještavaju roditelje, koji u najkraćem roku trebaju doći po dijete. Učenika izvode izvan razreda. Učenik čeka roditelje u hodniku pri ulasku u školu uz prisustvo stručnog suradnika.
* **Dodirivanje lica.** Djecu treba učiti i podsjećati da ne dodiruju usta, nos, oči i lice te da ne stavljaju ruke i predmete u usta.
* **Kihanje i kašljanje**. Djecu treba poticati da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju.
* **Pribor za jelo.** Izbjegavati dijeljenje čaša, šalica, posuđa i pribora za jelo s drugim osobama.

U Koprivnici 28. 8. 2020.

*Pripremilo Povjerenstvo za sprječavanje i suzbijanje epidemije COVID-19*

*prema uputama Hrvatskog zavoda za javno zdravstvo i Ministarstva znanosti i obrazovanja*

*(Sanja Prelogović, Jasna Relja, Renata Glavica, Nikolina Sabolić, Dijana Lukačić, Andreja Kerovec Letica, Dragana Kolenko, Biserka Knez, Željka Đurkan, Saša Špoljarić, Mihael Kivač, Rajna Franjo)*